Diari Oficial de la Generalitat Valenciana


Sumari del DOGV 4826, del 24-08-2004 (2004/8511)

Notificació per edicte de la mesura cautelar de l'expedient sancionador 197/04 SAN, seguit contra José Martinez Fuentes.
------------------------------------------------------------------------------------------------------------------------

### Dades del document

Número de DOGV
:   4826

Data del DOGV
:   24-08-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/8511


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de la mesura cautelar de l'expedient sancionador 197/04 SAN, seguit contra José Martinez Fuentes. [2004/8511]
  
De conformitat amb el que ha acordat aquesta Sotssecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú, mitjançant el present edicte es notifica al Sr. José Martínez Fuentes amb últim domicili conegut a l'assagador del Fenollar, 194 de Sant Vicent del Raspeig, la mesura cautelar de data 26 de maig del 2004 dictada pel director territorial de Territori i Habitatge d'Alacant en l'expedient sancionador núm. 197/04 SAN, que es tramita en la Unitat d'Inspecció del Territori d'aquesta Conselleria:
  
Vistes les actuacions practicades en l'expedient sancionador de referència
  
Vist que s'ha dictat acord d'iniciació de l'indicat expedient en el qual li ha sigut imputat al Sr. José Martínez Fuentes i al Sr. Manuel Aix Ferrández, de forma solidària, la comissió d'una infracció administrativa tipificada en la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana basant-se en els fets següents:
  
Que en data 2 de gener del 2004, un agent mediambiental ha pogut constatar que en la parcel·la 133a del polígon 72, paratge de la Foia, del terme municipal d'Elx, el Sr. José Martínez Fuentes ha construït un habitatge unifamiliar d'obra per al Sr. Manuel Aix Ferràndez, parcel·la que es localitza en els espais subjectes a protecció especial ecològica segons la zonificació establida en l'article 29 del Pla rector d'ús i gestió del Parc Natural de les Salines de Santa Pola, aprovat per Decret 202/1994, de 13 de setembre (DOGV núm. 2360, de 5 de novembre) i en els quals l'article 38, punt 15, d'aquest considera ús prohibit: ?Tot tipus de construccions i edificacions, excepte aquelles imprescindibles per a la correcta gestió del paratge natural?.
  
Vist que l'Ordre de 14 de novembre del 2003, de la Conselleria de Territori i Habitatge, per la qual s'acorda iniciar el procediment d'elaboració i aprovació del Pla d'ordenació dels recursos naturals del sistema de zones humides del sud d'Alacant (DOGV núm. 4637, de 25 de novembre), estableix que: ?(...) durant la tramitació del pla no podran realitzar-se en tot el seu àmbit territorial actes que comporten una transformació sensible de la realitat física i biològica que puguen arribar a fer impossible la consecució dels objectius del mencionat pla. Així mateix, les administracions públiques tampoc no podran atorgar cap autorització, llicència o concessió que habilite per a la realització d'actes de transformació de la realitat física i biològica dins de l'àmbit del pla sense que conste, amb caràcter previ, informe favorable de la Conselleria de Territori i Habitatge. Aquest informe serà de caràcter preceptiu i vinculant (...)-
  
Vist que igualment, resulta d'aplicació de l'Acord de 21 de novembre del 2003, del Consell de la Generalitat, pel qual es determina la forma d'aplicació de les mesures cautelars previstes en l'àmbit territorial afectat pel projecte del Pla d'ordenació dels recursos naturals (PORN) del sistema de zones humides del sud d'Alacant (DOGV núm. 4637, de 25 de novembre), que en el punt segon disposa que: ?En el sector denominat 1 en el plànol annex al present acord, l'àmbit del qual coincideix amb els dels parcs naturals de les llacunes de la Mata i Torrevieja, de les Salines de Santa Pola i del Fondo, no podrà realitzar-se cap actuació que no es trobe directament relacionada amb la gestió dels espais naturals protegits sense informe favorable previ de la Conselleria de Territori i Habitatge?.
  
Vist que l'esmentada construcció no disposa del preceptiu informe favorable previ de la Conselleria de Territori i Habitatge que determine que reuneix els requisits per a la seua autorització de conformitat amb els instruments d'ordenació d'espais naturals vigents i aplicables, i que a més no consta que es tracte d'un dels supòsits legalment previstos per a això.
  
Vist que els referits fets poden ser constitutius d'una infracció tipificada en l'article 52 apartat 19 de la Llei 11/1994, de 27 de desembre de la Generalitat Valenciana, d'espais naturals protegits de la Comunitat Valenciana, i qualificada de menys greu en l'article 54.2.c).
  
Vist que, en atenció als referits fets, i sense prejutjar el fons de la resolució definitiva del procediment, en el present cas concorren els suficients indicis racionals o elements objectius sobre la verdadera existència dels fets il·lícits i sobre la presumpta culpabilitat de les persones imputades.
  
Vist que, de no adoptar-se immediatament cap tipus de mesura provisional i a la vista de l'estat en què es troba la tramitació de l'expedient, el transcurs del temps que resta per a finalitzar el procediment podia fer perillar les condicions ambientals de l'entorn en què es troben la construcció, els espais subjectes a protecció especial ecològica segons la zonificació establida en l'article 29 del Pla rector d'ús i gestió del Parc Natural dels Salines de Santa Pola aprovat per Decret 202/1994, de 13 de setembre (DOGV núm. 2360, de 5 de novembre).
  
Vist que, d'acord amb el que antecedeix es fa necessària l'adopció de la mesura cautelar consistent en la paralització immediata de qualsevol activitat constructiva que s'està duent a terme en la parcel·la 133a del polígon 72, paratge la Foia, del terme municipal d'Elx. Mesura prevista expressament en l'article 15.2 del Reial Decret 1398/1993, de 4 d'agost, pel qual s'aprova el Reglament del procediment per a l'exercici de la potestat sancionadora i que resulta idònia i proporcionada de cara a la consecució dels efectes assenyalats.
  
Vistos els articles 136 de la Llei 30/1992, de 26 de novembre, de règim jurídic de les administracions públiques i del procediment administratiu comú, i l'article 15 del Reial Decret 1398/93, de 4 d'agost, pel qual s'aprova el Reglament del procediment per a l'exercici de la potestat sancionadora i la resta de normes de general i pertinent aplicació, s'acorda:
  
Ordenar amb caràcter cautelar al Sr. José Martínez Fuentes i al Sr. Manuel Aix Ferrández, la paralització immediata de qualsevol activitat constructiva que es duga a terme a la parcel·la 133a del polígon 72, paratge de la Foia, del terme municipal d'Elx. La qual cosa es portarà a efecte en el termini de 5 dies comptadors a partir de la recepció de la notificació del present acord, en cas contrari, es procedirà de forma subsidiària a la reparació del dany causat a costa seu.
  
Cal notificar el present acord als interessats amb menció expressa als requisits exigits en l'article 58.2 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
Contra el present acord no hi cap cap recurs pel fet de tractar-se d'un acte de tràmit no definitiu en via administrativa; això no obstant, l'interessat pot utilitzar qualsevol altra via que estime oportuna
  
I perquè servisca de notificació a l'interessat mencionat anteriorment, s'expedeix el present edicte.